open-index/open-wikipedia-markdown huggingface dataset:
நக்காடா பண்பாடு

**நக்காடா பண்பாடு** (**Naqada culture**) வரலாற்றுக் காலத்திற்கு முந்தைய பண்டைய எகிப்தின் வெண்கலக் காலத்தில் ஏறத்தாழ கிமு 4400 முதல் கிமு 3000 முடிய இத்தொல்லியல் பண்பாடு விளங்கியது. தெற்கு எகிப்தில் அமைந்த நக்காடா எனும் பண்டைய நகரத்தின் பெயரால் இப்பண்பாட்டின் பெயர் அமைந்தது. 2013- ஆம் ஆண்டின் ஆக்ஸ்போர்டு பல்கலைக்கழகத்தின் கரிம கதிரியக்க ஆய்வில், நக்காடா பண்பாடு கிமு 3,800-3,700 காலத்தியது என முடிவு செய்துள்ளனர். 

நக்காடா பண்பாட்டின் இறுதியில், துவக்க வெண்கலக் காலத்தில் விளங்கிய மூன்றாவது நக்காடா பண்பாட்டுக் காலத்தின் போது, துவக்க கால எகிப்திய அரசமரபினர் கிமு 3,150 முதல் கிமு 2,686 முடிய தெற்கு எகிப்தையும், வடக்கு எகிப்தையும் ஒன்றிணைத்து ஆண்டனர்.   

## நக்காடா பண்பாட்டின் காலவரிசை
பிரித்தானிய எகிப்தியவியல் அறிஞர் வில்லியம் பிளின்டர்ஸ் பேட்ரி, நக்காடா பண்பாட்டுக் கால வரிசையை மூன்று காலமாக வகைப்படுத்தியுள்ளார். 

* முதலாம் நக்காடா காலம் - (அம்ரா தொல்லியல் களம்)
* இரண்டாம் நக்காடா காலம் - (கெர்செக் தொல்லியல் களம்) 
* மூன்றாம் நக்காடா காலம்-  (செமைனா தொல்லியல் களம்)

## படக்காட்சிகள்

File:Pre-dynastic Naqada cooking pot HARGM 9833.JPG| நக்காடா பண்பாட்டுக் காலத்திய சமைக்கும் பாத்திரம், அறிவியல் கண்டுபிடிப்பில் இப்பாண்டத்தில் கட்டியான மாமிசமும், தேனும் இருந்தது. 
File:Incised hippopotamus ivory tusk, upper canine. Four holes around top. From Naqada Tomb 1419, Egypt. Naqada period. The Petrie Museum of Egyptian Archaeology, London.jpg| நீர்யானையின் தந்தத்தில்  செய்த பொருட்கள்  
File:Spatha shell. From Naqada tomb 1539, Egypt. Naqada I period. The Petrie Museum of Egyptian Archaeology, London.jpg|முதல் நக்காடா காலத்திய நத்தையின் சங்கு
File:Naqada D-ware Jar.jpg|ஜாடியின் மேற்பரப்பில் படகின் உருவம்
File:Palette with Bull-E 11255-IMG 9459-9466-gradient.jpg| காளையின் உருவம் பொறித்த தட்டு
File:The Battlefield Palette 3100 BC - Joy of Museums.jpg|போர்க்கள கற்பலகை, கிமு 3,100 


## நார்மெர் கற்பலகை

மூன்றாம் நக்காடா காலத்தில் பண்டைய எகிப்தை ஆண்ட மன்னர் நார்மெர் எழுப்பிய சிற்பத்தாலான கற்பலகை  63 செண்டிமீட்டர் (2.07 அடி) உயரம் கொண்ட அழகிய பதக்க வடிவில் அமைந்துள்ளது. இக்கற்பலகையின் முன் பக்கம் மற்றும் பின் பக்கம் என இரண்டு பக்கங்களிலும் மன்னர் நார்மெர் உருவத்துடன் அழகிய சிற்பங்கள் செதுக்கப்பட்டுள்ளது

## அகழாய்வுகளும், நினைவுச் சினனங்களும்
வரலாற்றுக் காலத்திற்கு முந்தைய காலத்தின் நக்காடா பண்பாடு I காலத்திய எகிப்தியர்கள், தெற்கு எகிப்தின் நூபியா மற்றும் மேற்கு எகிப்தின் பாலைவனச் சோலைப் பிரதேசங்கள் மற்றும் மத்திய தரைக் கடலின் கிழக்கு கரையில் உள்ள மெசொப்பொத்தேமியாவில் வாழும் மக்களிடையே வணிகத் தொடர்பு கொண்டிருந்தனர். கூரான கற்கருவிகளை செய்வதற்கு தேவையான, எரிமலைக் கரும்பளிங்குப் பாறைகளை எத்தியோப்பியாவிலிருந்து வாங்கி வந்தனர். நெக்கென் நினைவுச் சின்னக் கட்டிடத்தின் அகழாய்வில் கரித்துண்டுகள் கண்டுபிடிக்கப்பட்டது. இக்கரித்துண்டுகள் லெபனான் நாட்டின் தேவதாரு மரத்தின் கரித்துண்டுகள் போன்று இருந்தது.

## இதனையும் காண்க
* மூன்றாம் நக்காடா
* வரலாற்றுக்கு முந்தைய எகிப்து
* பண்டைய எகிப்திய அரசமரபுகள்
* எகிப்தின் வரலாறு

## மேற்கோள்கள்

பண்டைய எகிப்து

வரலாற்றுக்கு முந்தைய எகிப்து
பகுப்பு:எகிப்தின் வரலாறு
பகுப்பு:எகிப்திய நாகரிகம்
பல்கோட்டுரு

கணிதத்திலும் கோட்டுருவியலிலும் **பல்கோட்டுரு** (*multigraph*) என்பது பல்விளிம்புகள் (இணை விளிம்புகள்) கொண்டிருப்பதற்கு அனுமதிக்கப்பட்ட கோட்டுருவாகும்.) அதாவது, பல்கோட்டுருவில் ஒரே இரு முனைகளை ஒன்றுக்கு மேற்பட்ட விளிம்புகள் இணைத்திருக்கும்.

ஒரு விளிம்பின் தன்னடையாளம் என்பது அது இணைக்கும் முனைகளைக் கொண்டு வரையறுக்கப்படுகிறது. இருவிதமான பல்விளிம்புகள்:

* *தன்னடையாளமற்ற பல்விளிம்புகள்* (Edges without own identity): 
: தன்னடையாளமற்ற பல்விளிம்புகள் என்பது, ஒரே சோடி முனைகளுக்கிடையே ஒரு விளிம்பு பலதடவைகள் அமையும் ஒரே விளிம்பைக் குறிக்கிறது.

* *தன்னடையாளமுள்ள பல்விளிம்புகள்* (Edges with own identity):
: வெவ்வேறு விளிம்புகள், ஒரே சோடி முனைகளை இணைக்குமானால் அந்தப் பல்விளிம்புகள் தன்னடையாளமுள்ள பல்விளிம்புகள் ஆகும்.

ஒரு விளிம்பு இரு முனைகளை மட்டுமல்லாது, எத்தனை முனைகளையும் இணைக்கக்கூடிய பண்புடைய மீகோட்டுருவிலிருந்து பல்கோட்டுருவானது வேறுபட்டது. சில அறிஞர்கள் பல்கோட்டுருவையும் "போலி கோட்டுரு"வையும் ஒன்றாகக் கருதுகிறார்கள்; வேறு சிலர் போலி கோட்டுருவைக் கண்ணிகள் அனுமதிக்கப்பட்ட பல்கோட்டுருவாகக் கருதுகிறார்கள்

## திசையற்ற பல்கோட்டுரு
 
;*தன்னடையாளமற்ற விளிம்புகள்* கொண்ட பல்கோட்டுரு 
இவ்வகையான கோட்டுரு *G* என்பது *G*:=(*V*, *E*) என்ற வரிசைச் சோடியாகும். இதில்:
* *V* - முனைகளின் கணம்;
* *E* - விளிம்புகளென அழைக்கப்படும் வரிசையற்ற முனைச் சோடிகளின் பல்கணம்

;*தன்னடையாளமுள்ள விளிம்புகள்* கொண்ட பல்கோட்டுரு
இவ்வகையான கோட்டுரு *G* என்பது  *G*:=(*V*, *E*, *r*) என்ற மும்மையாகும். இதில்:
*  *V* - முனைகளின் கணம்;
* *E* - விளிம்புகளின் கணம்,
* *r* : *E* → {*x*,*y*} : *x*, *y* ∈ *V*}, ஒவ்வொரு விளிம்புடனும் ஒரு வரிசையற்ற சோடி முனைகளை கோர்க்கிறது.

சில அறிஞர்கள் ஒரு முனையுடனை அதனுடனேயே இணைக்கும் கண்ணிகளைக் கொண்டிருக்கவும் பல்கோட்டுருக்களை அனுமதிக்கின்றனர்.வேறுசிலர் கண்ணிகளற்ற ஆனால் பல்விளிம்புகள் கொண்ட கோட்டுருக்களை பல்கோட்டுருக்கள் என்றும், கண்ணிகளும் பல்விளிம்புகளும் கொண்ட கோட்டுருக்களை போலி கோட்டுருக்கள் என்றும் வேறுபடுத்திக் குறிப்பிடுகின்றனர்.

## திசையுள்ள பல்கோட்டுரு
; *தன்னடையாளமற்ற விளிம்புகள்* கொண்ட திசையுள்ள பல்கோட்டுரு:

இக்கோட்டுரு *G* என்பது *G*:=(*V*,*A*) என்ற வரிசைச்சோடியாகும். இதில்:
**V* - முனைகளின் கணம்;
**A* திசையிடப்பட்ட விளிம்புகள் அல்லது விற்கள் அல்லது அம்புகள் என அழைக்கப்படும் முனைகளின் வரிசைச்சோடிகளின் பல்கணம்.

; *தன்னடையாளமுள்ள விளிம்புகள்* கொண்ட திசையுள்ள பல்கோட்டுரு:

இக்கோட்டுரு *G* := (*V*, *A*, *s*, *t*) ஆகும். இதில்:
**V* - முனைகளின் கணம்
**A* - விளிம்புகளின் கணம்
*s : A \rightarrow V, ஒவ்வொரு விளிம்புக்கும் அதன் மூல முனையை இணைக்கிறது.
*t : A \rightarrow V, ஒவ்வொரு விளிம்புக்கும் அதன் இலக்கு முனையை இணைக்கிறது

## குறிப்புகள்

## மேற்கோள்கள்
*
*
*
*
*
*
*
*
*
*

## வெளியிணைப்புகள்
* 

பகுப்பு:கோட்டுருவியல்
கிரிஸ்டோ தாசு பால்

**கிறிஸ்டோ தாசு பால் (Kristo Das Pal)**  (1838 - 1884 சூலை 24) இவர் ஓர் இந்தியாவின் பத்திரிகையாளரும், சொற்பொழிவாளரும் மற்றும் இந்து தேசபக்தர் என்ற பத்திரிக்கையின் ஆசிரியரும் ஆவார். இந்து சமூக வரிசைக்கு குறைவாக இருக்கும் டெலி அல்லது எண்ணெய் ஆண்கள் சாதியிலிருந்து பிறந்திருந்தாலும், இவர் தனது காலத்தில் முக்கியமான நபர்களில் ஒருவராக உயர்ந்தார்.

## ஆரம்ப கால வாழ்க்கை
ஈசுவர் சந்திர பாலின் மகனான இவர் கீழை நாட்டுப் பள்ளி மற்றும் இந்து பெருநகரக் கல்லூரியில் ஆங்கிலக் கல்வியைப் பெற்றார். மேலும் சிறு வயதிலேயே பத்திரிகைத் துறையில் தன்னை ஈடுபடுத்திக் கொண்டார். இந்தக் கல்லூரியில் ஆங்கில பேராசிரியராக டி.எல். ரிச்சர்ட்சனின் மாணவரான, இவர் ஆங்கிலத்தில் போற்றத்தக்க தேர்ச்சி பெற்றார். 1861ஆம் ஆண்டில், வங்காள நில உரிமையாளர்களின் ஒரு குழுவான பிரிட்டிசு இந்தியச் சங்கத்திற்கு உதவி செயலாளராக (பின்னர் செயலாளராக) நியமிக்கப்பட்டார். அதன் உறுப்பினர்களிடையே அன்றைய மிகவும் பண்பட்ட சில மனிதராக இருந்தார். அதே நேரத்தில் இவர் இந்து தேசபக்தர் என்ற வெளியீட்டின் ஆசிரியரானார். முதலில் 1853 இல் தொடங்கி 1861 இல் தான் இறக்கும் வரை ஹரிஷ் சந்திர முகர்ஜி அவர்களால் திறனுடனும் ஆர்வத்துடனும் நடத்தப்பட்டார். இந்த பத்திரிகை பிரிட்டிசு இந்திய சங்கத்தின் சில உறுப்பினர்களுக்கு மாற்றப்பட்டது. பின்னர் இது அந்த சங்கத்தின் ஒரு அங்கமாக மாறியது. இவ்வாறு கிறிஸ்டோ தாசு பால் இருபத்தி இரண்டு வருட நிகழ்வின் போது தனது திறன்களையும் சுதந்திரத்தையும் நிரூபிக்க அரிய வாய்ப்புகள் கிடைத்தன.

## பிற்கால வாழ்வு
1863 ஆம் ஆண்டில், இவர் கொல்கத்தாவின் அமைதி மற்றும் நகராட்சி ஆணையராக நியமிக்கப்பட்டார். 1872ஆம் ஆண்டில், இவர் வங்காள சட்டமன்றக் குழுவில் உறுப்பினராக்கப்பட்டார். அங்கு இவரது நடைமுறையும் நல்லுணர்வும் அடுத்தடுத்த துணைநிலை ஆளுநர்களால் மிகவும் பாராட்டப்பட்டது. எவ்வாறாயினும், 1876 ஆம் ஆண்டு கொல்கத்தா நகராட்சி மசோதாவுக்கு இவரது எதிர்ப்பு, முதலில் தேர்தல் முறையை அங்கீகரித்தது. மக்களுக்கு எதிரான வர்க்கங்களுக்கு ஆதரவாக இவர் கொண்டிருந்த தப்பெண்ணம் காரணமாக இருந்தது. 1878ஆம் ஆண்டில், அவர் இந்திய நட்சத்திரத்தின் அலங்காரத்தைப் பெற்றார். 1883ஆம் ஆண்டில் இவர் ஆளுநரின் சட்டமன்றக் குழுவின் உறுப்பினராக நியமிக்கப்பட்டார். இது குறித்த கலந்துரையாடல்களில், சபை முன் பரிசீலிக்க வந்த வாடகை மசோதா, பிரித்தானிய இந்திய சங்கத்தின் செயலாளராக கிறிஸ்டோ தாஸ் பால், நில உரிமையாளர்களின் பக்கத்தை எடுத்துக் கொண்டது அவசியம். 1877 ஆம் ஆண்டில் இவருக்கு ராவ் பகதூர் என்ற தலைப்பு வழங்கப்பட்டது. இதனால் ராவ் கிறிஸ்டோ தாசு பால் பகதூர் என்றும் அழைக்கப்பட்டார்.

இவர் இந்து மேளாவின் புரவலர்களில் ஒருவராகவும் இருந்தார் 

இவர் நீரிழிவு நோயால் 1884 ஜூலை 24 அன்று இறந்தார். இவரது மரணத்திற்குப் பிறகு பேசிய ரிப்பன் பிரபு கூறினார்: " எங்களிடமிருந்து ஒரு தனித்துவமான திறனை இழந்துவிட்டோம், அவரிடமிருந்து எல்லா சந்தர்ப்பங்களிலும் நாங்கள் உதவி பெற்றோம், அவற்றில் மதிப்பை நான் உடனடியாக ஒப்புக்கொள்கிறேன். . . . .

1894ஆம் ஆண்டில் கல்கத்தாவில் எல்ஜின் பிரபுவால் இவரது முழு நீள சிலை நிறுவப்பட்டது.

## மேற்கோள்கள்

## குறிப்புகள்
*See N. N. Ghose, Krislo Das Pal, a Study (Calcutta, 1887).
*

பகுப்பு:ராவ் பகதூர் பட்டம் பெற்றவர்கள்
பகுப்பு:1884 இறப்புகள்
பகுப்பு:1839 பிறப்புகள்
தர்மசபை

**தர்மசபை (Dharma Sabha)** என்பது 1829 இல் கொல்கத்தாவில் இராதாகாந்தா தேவ் அவர்களால் உருவாக்கப்பட்டது. இராசாராம் மோகன் ராய் மற்றும் ஹென்றி டெரோசியோ போன்றவர்கள் தலைமையில் நடந்து வரும் சமூக சீர்திருத்த இயக்கங்களை எதிர்ப்பதற்காக இந்த அமைப்பு முக்கியமாக நிறுவப்பட்டது. இன்னும் குறிப்பாக, இந்த அமைப்பை உருவாக்குவதற்கான உந்துதல் காலனித்துவ பிரிட்டிசு ஆட்சியால் இயற்றப்பட்ட ஒரு புதிய சட்டத்திலிருந்து வந்தது. இது நாட்டில் உடன் கட்டை ஏறும் நடைமுறைக்கு தடை விதித்தது; புதிய சங்கத்தின் கவனம், இந்து சமூகத்தின் சில பிரிவுகளால் பழங்குடி மக்களின் மத விவகாரங்களில் ஆங்கிலேயர்கள் ஊடுருவியதாகக் கருதப்பட்ட சட்டத்தை முறியடிப்பதாகும்.  இந்து மத விவகாரங்களில் தலையிடாத மூன்றாம் ஜார்ஜ் அளித்த உறுதிமொழியை எதிர்த்து தர்மசபை பிரிட்டிசுச் சங்கத்தில் வில்லியம் பெண்டிங்கு பிரபுவால் தடை விதிக்கப்பட்டதை எதிர்த்து மேல்முறையீடு செய்தது. இருப்பினும் அங்கு மேல்முறையீடு நிராகரிக்கப்பட்டது . மேலும் உடன்கட்டை ஏறுவது மீதான தடை 1832இல் உறுதி செய்யப்பட்டது.  

1856 இந்து விதவை மறுமணம் சட்டத்திற்கு எதிராக தர்மசபை பிரச்சாரம் செய்தது. இந்த திட்டத்திற்கு எதிராக கிட்டத்தட்ட நான்கு மடங்கு கையொப்பங்களுடன் ஒரு மனுவை  ஈசுவர சந்திர வித்யாசாகர் சமர்ப்பித்தார். இருப்பினும்   டல்ஹெளசி பிரபு தனிப்பட்ட முறையில் இந்த மசோதாவை இறுதி செய்தாலும், அது இந்து பழக்க வழக்கங்களை அப்பட்டமாக மீறுவதாகக் கருதப்பட்டது. அது அப்போது நடைமுறையில் இருந்தது, அது கானிங் பிரபுவால் நிறைவேற்றப்பட்டது.    

இந்த அமைப்பு விரைவில் 'இந்து வாழ்க்கை முறை அல்லது கலாச்சாரத்தை பாதுகாக்கும் சமுதாயமாக' உருவெடுத்தது.  

## குறிப்புகள்

பகுப்பு:19 ஆம் நூற்றாண்டில் இந்தியா
பாவேந்தர் தமிழ்வழிப் பள்ளி

**பாவேந்தர் தமிழ்வழிப் பள்ளி**  என்ற பள்ளியானது, காஞ்சிபுரம் மாவட்டம் திருபெருமந்தூர் தாலூகாவில் உள்ள, குன்றத்தூர் நகரத்தில், கடந்த 25 ஆண்டுகளுக்கும் மேலாகத் தமிழ்வழிக் கல்விப்பணியில் ஈடுபட்டுள்ளது. இப்பள்ளியை புலவர் வெற்றிச்செழியன் அவர்கள் தொடங்கி நடத்திவருகிறார்.

1994இல் சென்னைக்கருகே குன்றத்தூரில் திரு. வெற்றிச்செழியன் அவர்கள் ‘பாவேந்தர் தமிழ்வழிப் பள்ளி’யைத் தொடங்கினார். தமிழ் அறிஞர் பெயரைத் தாங்கி ஆங்கில வழிப்பள்ளிகளுக்கு மாற்றாக தமிழ்வழியில் நடத்தப்படும் பள்ளி என்ற கருத்தியலைப் பெயரிலேயே தாங்கி, தொடங்கப்பட்ட முதற்பள்ளி இது.

தொடக்கக் கல்வியை முழுமையாகத் தமிழ் வழியில் நடத்த வேண்டும் என்பதை முன்னிறுத்தி தமிழ்வழிக் கல்விக்கான 102 தமிழறிஞர்களின் சாகும் வரை உண்ணா நிலை போராட்டம் தமிழகக் கல்வி வரலாற்றில், ஏன் தமிழக வரலாற்றிலேயே குறிப்பிடத்தக்க ஒன்று. அதன் நோக்கம் ஆட்சியாளர்களாலும், கல்வி வணிகர்களாலும் திட்டமிட்டுத் தோற்கடிக்கப்பட்டாலும் அது தமிழ்வழிக் கல்விக்கான ஒரு பேரெழுச்சியை ஏற்படுத்தியது.  அக்காலக் கட்டத்தில் பல புதிய பள்ளிகள் தமிழ்வழியில் தொடங்கப்பட்டன.

## இருப்பிடம்
இந்த பள்ளி குன்றத்தூரில் சேக்கிழார் நகரில் திருநீலகண்டர் சாலையில் அமைந்துள்ளது. மரங்கள் சூழ்ந்த இயற்கை எழிலான மூன்று தளகட்டடத்தில் செயல்படுகிறது.

## பாடத்திட்டம்
குன்றத்தூர், பாவேந்தர் தமிழ்வழிப் பள்ளி,  துளிர், தளிர் (LKG, UKG) வகுப்பு முதல் 5 ஆம் வகுப்பு வரை **தமிழ்நாடு சமச்சீர் கல்வி** முறையைப் பின்பற்றுகிறது. ஒரு வகுப்பின் சராசரி மாணவர்களின் எண்ணிக்கை 40 ஆகும். இரண்டாம் மொழியாக ஆங்கிலம் ELF (English Learning Foundation)உடன் இணைந்து ஒலிப்பியல் (Phonic Method) முறையில்  கற்பிக்கப்படுகிறது.

திருக்குறள் ஓக (யோகா) இருக்கை அறிவர் **அசித்தர்** அவர்களால் கற்பிக்கப்படுகிறது.

தமிழர் மரபுக் கலையான சிலம்பம் **தமிழர் வீரக்கலை** அமைப்பினரால் கற்றுத்தரப்படுகிறது.

மாணவர்களுக்கான ஆளுமைப் பயிற்சி **மேன்மை வாழ்வியல் பயிற்சி நிறுவனத்**தால் வழங்கப்படுகிறது.

## மேற்கோள்கள்
இந்தப் பள்ளியைத் தெரியுமா?
பகுப்பு:காஞ்சிபுரம் மாவட்டத்திலுள்ள தனியார் பள்ளிகள்
விபுதி நாராயண சிங்

**விபுதி நாராயண் சிங் (Vibhuti Narayan Singh)** (1927 நவம்பர் 5 - 2000 திசம்பர் 25) இவர் இந்திய மாநிலமான உத்தரப் பிரதேசத்தில் அமைந்துள்ள புனித நகரமாகக் கருதப்படும் வாரணாசியின் மன்னர் ஆவார். இவர் பிரித்தானிய பேரரசில் காசி இராச்சியத்தின் கடைசி மன்னராக ஆட்சி செய்தார். 

## குழந்தைப் பருவம்
விபுதி நாராயண் சிங் 1927 நவம்பர் 5 அன்று பிறந்தார். காசி நாட்டு மன்னரான ராஜா ஆதித்யா நரேன் சிங் (1874-1939) சூன் 1934 இல் இவரை தத்தெடுத்துக்கொண்டார்.  1939 ஏப்ரல் 4, அன்று ராஜா இறந்த மறுநாளே, விபுதி நாராயண் சிங் நாராயண வம்சத்தின் வாரிசாக நியமிக்கப்பட்டார்.  அந்த காலத்தில் இவர் இன்னும் சிறியவராக இருந்ததால், இராச்சியத்தைக் கவனிக்க ஒரு செயற்குழு அமைக்கப்பட்டது.    
## கல்வி
சிங் அஜ்மீர் மாயோ கல்லூரியில் படித்தார். வாரணாசியில் உள்ள பனாரசு இந்து பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். அங்கு பிரபல இலக்கண நிபுணர் வாகிசு சாத்திரியுடன் படித்தார். சமசுகிருதம், வேதம், புராணம் போன்றவற்றில் அறிஞராக இருந்தார்.  

## ஆட்சி
1947 இல் உரிய வயது வந்தவுடன், சிங் தனது பரம்பரைக்கு பொறுப்பேற்றார். ராம்நகர் கோட்டையில் வசித்து வந்த இவர் கலாச்சார நடவடிக்கைகளில் மிகுந்த ஆர்வம் கொண்டிருந்தார். இவரது மூதாதையர்கள் இராமாயணத்தை அடிப்படையாகக் கொண்ட ராம்நகரின் உலகப் புகழ்பெற்ற ராம்லீலாவைத் தொடங்கினர். இவருடைய வழிகாட்டுதலின் கீழ் இவை வரணாசியில்ல் பிரபலமாக இருந்தன. 

இவர் தனது கோட்டையில் ஒரு முழு அரச சபையையும் மற்றும் ஒரு இராணுவத்தையும் கொண்டிருந்தார். 1948 அக்டோபர் 15 ஆம் தேதி இவரது இராச்சியம் கலைக்கப்பட்டு இந்தியாவில் இணைக்கப்பட்டது. இவரது இராணுவம் ராம்நகருக்கு மாற்றப்பட்டது. 

## பங்களிப்பு
இந்தியாவின் சுதந்திரத்திற்குப் பிறகு, சிங் பனாரசு இந்து பல்கலைக்கழகத்தின் வேந்தராக ஆனார். இவருக்கு கௌரவப் பட்டம் வழங்கப்பட்டது . வாகிசு சாத்திரியின் வழிகாட்டுதலின் கீழ் சமசுகிருத ஆராய்ச்சிக்காக விஸ்வ சமசுகிருத பிரதிஸ்தானத்தையும் நிறுவினார் . இவர் அகில பாரதிய காசிராஜ நியாசை நிறுவினார். இது கீழைநாட்டு ஆய்வுகள் குறித்த பல புத்தகங்களை வெளியிட்டது. இவர் காசி ராச்சிய அறக்கட்டளையை நிறுவினார். இது பல்லக்கு, உடைகள், வாள், குதிரைகள் போன்ற கண்காட்சிகளைக் கொண்ட அருங்காட்சியகத்தையும் நடத்துகிறது.    

1983 சனவரி 28, அன்று விசுவநாத் கோயில் உத்தரபிரதேச அரசாங்கத்தால் கையகப்படுத்தப்பட்டது. அதன் நிர்வாகம் சிங் தலைவராக இருந்த அறக்கட்டளைக்கு மாற்றப்பட்டது.  
1947 ஆம் ஆண்டில், இவரது தலைமையிலான சிறிகாசி நரேசு கல்வி அறக்கட்டளை படோகி மாவட்டத்தின் கயன்பூரில் காசி நரேசு அரசு முதுகலை கல்லூரியை நிறுவியது.  

சிங்  2000 திசம்பர் 25 அன்று இறந்தார். இவரது உடல் வாரணாசியில் உள்ள மணிகர்ணிகா படித்துறையில் மாநில மரியாதைகளுடன் தகனம் செய்யப்பட்டது.  கியான்பூரில் ஒரு இடைநிலைக் கல்லூரி மற்றும் உத்தரபிரதேசத்தின் மௌ மாவட்டத்தில் சூரஜ்பூரில் மற்றொரு கல்லூரி ஆகிய இரண்டிற்கும் இவரது பெயரிடப்பட்டுள்ளது. 

## குறிப்புகள்

பகுப்பு:2000 இறப்புகள்
பகுப்பு:1927 பிறப்புகள்
தினேஷ் கோபாலசாமி

**தினேஷ் கோபாலசாமி** (தினேஷ் கோபால்சாமி) என்பவர் ஒரு இந்திய தமிழ் நடிகர் ஆவார். இவர் *[[திருமணம் எனும் நிக்காஹ்]]* திரைப்படத்தில் அறிமுகமானார். 2010 இல் விஜய் தொலைக்காட்சியில் ஒளிபரப்பான *மகான்* என்ற தொலைக்காட்சி தொடரில் அறிமுகமானார். இப்போது *[[பூவே பூச்சூடவா (தொலைக்காட்சித் தொடர்)|பூவே பூச்சுடவா]]* மற்றும் *[[நாச்சியார்புரம் (தொலைக்காட்சித் தொடர்)|நாச்சியார்புரம்]]* தொலைக்காட்சி தொடரில்  நடிக்கின்றார்.
## வாழ்க்கை
தினேஷ் கோபால்சாமி *ஸ்ரீவி லயன்ஸ் மெட்ரிகுலேஷன் மேல்நிலைப் பள்ளியில்* படித்தார். சென்னை *[[லயோலா கல்லூரி]]யில்* இளங்கலை பட்டம் பெற்றவர். இவர் 2014 *[[திருமணம் எனும் நிக்காஹ்]]* திரைப்படத்தில் அறிமுகமானார். இவர் 2011-இல் விஜய் தொலைக்காட்சியில் ஒளிபரப்பான *[[பிரிவோம் சந்திப்போம்]]* என்ற தொலைக்காட்சி தொடரில் இணைந்து நடித்த நடிகை ரச்சித்தா மகாலட்சுமியை காதலித்து திருமணம் செய்து கொண்டார். தினேஷ், 2016 இல் ஜீ தமிழ் தொலைக்காட்சியில் ஒளிபரப்பான *Mr & Mrs கில்லாடிஸ்*யில் ரச்சித்தா மகாலட்சுமி உடன் பங்கேற்பாளராக கலந்து கொண்டார். இவர் இந்து மதத்தைச் சேர்ந்தவர்.

## தொலைக்காட்சி தொடர்கள்

## திரைப்படம்

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் திரைப்பட நடிகர்கள்
நாராயண வம்சம்

**நாராயண வம்சம் (Narayan dynasty)** வாரணாசியை ஆண்ட ஒரு அரச குடும்பமாகும். 18 ஆம் நூற்றாண்டில் முகலாயப் பேர்ரசு சிதைந்த பின்னர், குடும்பம் வாரணசி அயோத்தி நவாப் மற்றும் பிரித்தானிய கிழக்கிந்திய நிறுவனத்தின் துணைப் பகுதியாக ஆட்சி செய்யப்பட்டது. 1911 ஆம் ஆண்டில், வாரணாசி பிரித்தானிய இந்தியாவின் முழு அளவிலான சுதேச அரசாக மாறியது. மேலும் நாராயண வம்சம் 1948 இல் சுதந்திர இந்தியாவுடன் இணையும் வரை அதை பிரிட்டிசு குத்தகைதாரர்களால் ஆட்சி செய்யப்படு வந்தது.  

இன்றும் வம்சத்தின் பெயரிடப்பட்ட ஆட்சியாளரான காசி நரேஷ் வாரணாசி மக்களால் மதிக்கப்படுகிறார். மதத் தலைவரான அவரை, வாரணாசி  மக்கள்  சிவனின் அவதாரம் என்று கருதுகின்றனர். அவர் தலைமை கலாச்சார புரவலராகவும், மற்றும் அனைத்து மத கொண்டாட்டங்களின் இன்றியமையாத பகுதியாகும் இருந்துள்ளார். 

thumb| வாரணாசி அரசர்களின் காலவரிசை

## ஜமீந்தார்கள்: 1770 முதல் ஆரம்பம்

குடும்பத்தின் பாரம்பரியம் 1000 மாவது ஆண்டிற்கு செல்கிறது. வாரணாசிக்கு அருகிலுள்ள உட்டாரியா என்ற கிராமத்தில் ஒரு சந்நியாசி இருந்தார். அவரது சந்ததியினரின் ஆதிக்கங்களுக்கு அடுத்ததாக இப்பகுதி ஒரு இந்து ராஜாவால் ஆளப்பட்டது. 

முகலாயப் பேரரசின் வீழ்ச்சியுடன், அயோத்திற்கு தெற்கே, வாரணாசி, கோரக்பூர், தேவரியா, காசிப்பூர், பல்லியா மற்றும்  பீகார் ஆகிய நாடுகளின் வளமான நதிப்படுகையின் அரிசி வளரும் பகுதிகளிலும், வங்காளத்தின்  எல்லைகளிலும், 'இராணுவம்' தனது கட்டுப்பாட்டை வலுப்படுத்தியது. இந்து இளவரசர்களின் வலுவான குல அமைப்பு அவர்களுக்கு வெற்றியை அளித்தது. வாரணாசி ராஜாக்களை ஆதரிக்கும் ஒரு லட்சம் குலத்தவர்களால் பிற்காலத்தில் வாரணாசி, கோரக்பூர் மற்றும் ஆசம்கர் மாவட்டங்களாக மாறின .   

### தோற்றம்
வாரணாசியின் அரச மாளிகை ஒரு பழங்கால கௌதம குலத்தைச் சேர்ந்தது. இது வாரணாசிக்கு அருகிலுள்ள கங்காபூரிலிருந்து தோன்றியது. 1000ஆம் ஆண்டைச் சேர்ந்தது. 

### மான்சா ராம்
17 ஆம் நூற்றாண்டின் பிற்பகுதியில், அரசக் குடும்பத்தைச் சேர்ந்த மன்சா ராம், வாரணாசியின் சுபாதார் ருஸ்தம் அலிகானின் சேவையில் நுழைந்தார். அவர் மிகுந்த சக்திவாய்ந்தவராக வளர்ந்து, பல போர்களை நடத்தி, சுபாதார்களின் சேவையில் கஸ்வாரின் ஜமீந்தாராக உயர்ந்தார். முஸ்லீம் ஆட்சியாளர்களிடம் இழந்த தனது முன்னோர்களின் இராச்சியத்தை மீண்டும் கைப்பற்றினார்.

## குறிப்புகள்

### நூற்பட்டியல்

* 

## மேலும் படிக்க
* Queensland University.au: Genealogy of Benaras (Princely State) 

பகுப்பு:ஆசியாவின் முன்னாள் முடியாட்சிகள்
பகுப்பு:உத்தரப் பிரதேசத்தின் வரலாறு
பகுப்பு:இந்திய அரச மரபுகள்
பட்டோடி குடும்பம்

**பட்டோடி குடும்பம் (Pataudi family)** என்பது முன்னாள் சுதேச மாநிலமான பட்டோடியின் நவாப்களின் இந்திய வம்சமாகும். அதில் இருந்து இவர்கள் இப்பெயரைப் பெறுகிறார்கள் . முதல்  நவாப் ஆப்கானித்தானின் காந்தகாரின் பரேச் இனத்தைச் சேர்ந்த பஷ்தூன் இனத்தைச் சேர்ந்த பைசு தலாப் கான் என்பவராவார். இவர் 1804 இல் பட்டோடி மாநிலத்தின் முதல் நவாப் ஆனார். இக்குடும்பத்தில் சைஃப் அலி கான் தற்போதைய தலைவராகவும், கரீனா கபூர் பேகமாகவும், பட்டோடியின் மகள் சாரா அலி கான், மகன் இப்ராகிம் அலி கான் மற்றும் சைஃப் அலி கானின் மற்றொரு மகன் தைமூர் அலி கான் ஆகியோர் இதன் உறுப்பினராகவும் இருக்கின்றனர்.

பட்டோடியின் சந்ததியினர் பின்னர் 1948 ஆம் ஆண்டு வரை கிழக்கு பஞ்சாபில் இணைக்கப்பட்டு இந்திய ஒன்றியத்துடன் இணைந்தனர். 1971ஆம் ஆண்டில் இந்திய அரசாங்கத்தால் ஒழிக்கப்படும் வரை பட்டோடிகள் தங்கள் பட்டங்களைத் தக்க வைத்துக் கொண்டனர்.  இவர்களுக்குத் தனியுரிமை பணப்பைகளும் வழங்கப்பட்டன. கடைசியாக ஆண்ட நவாப் இப்திகார் அலிகான் பட்டோடி மற்றும் கடைசியாக அங்கீகரிக்கப்பட்ட பெயரிடப்பட்ட நவாபான அவரது மகன் மன்சூர் அலி கான் பட்டோடி ஆவார்.

இப்திகார் அலி கான் பட்டோடி மற்றும் மன்சூர் அலி கான் பட்டோடி இருவரும் துடுப்பாட்ட வீரர்கள் மற்றும் இந்தியத் துடுப்பாட்ட தேசிய அணிக்காக விளையாடியுள்ளனர். மேலும் அணியின் தலைவராகவும் இருந்தனர். இப்திகார் அலி கான் பட்டோடி 1930 களில் இங்கிலாந்து துடுப்பாட்ட அணிக்காக விளையாடியுள்ளார். குடும்பத்தின் தற்போதைய உறுப்பினர்கள் பெரும்பாலும் இந்தித் திரைப்படத் துறையில் பணியாற்றும் நடிகர்களாக இருக்கின்றனர்.

## குறிப்பிடத்தக்க உறுப்பினர்கள்

* பட்டோடியின் 8 வது நவாப் இப்திகார் அலி கான் - துடுப்பாட்ட வீரர்; போபாலின் நவாப் பேகம் சஜிதா சுல்தான் என்பவரை மணந்தார் 
** மன்சூர் அலி கான், பட்டோடியின் 9 வது நவாப் - துடுப்பாட்ட வீரர்; இப்திகார் அலிகான் மற்றும் சஜிதா சுல்தானின் மகன்; நடிகை ஷர்மிளா தாகூரை  மணந்தார்.(பட்டோடியின் இராஜமாதா) 
*** நடிகர் சைஃப் அலிகான் - மன்சூர் அலிகான் மற்றும் ஷர்மிளா தாகூரின் மகன்; நடிகை அமிர்தா சிங்கை 1991 இல் திருமணம் செய்து 2004 இல் விவாகரத்து செய்தார்;  பின்னர், நடிகை கரீனா கபூரை இரண்டாவதாகத் திருமணம் செய்து கொண்டார் 
****  நடிகை சாரா அலிகான் -  சைஃப் அலிகான் மற்றும் அமிர்தா சிங் ஆகியோரின் மகள்   
**** இப்ராஹிம் அலிகான் - சைஃப் அலிகான் மற்றும் அமிர்தா சிங் ஆகியோரின் மகன் 
*** கரீனா கபூர்  - நடிகை; சைஃப் அலிகானின் இரண்டாவது மனைவி 
*** தைமூர் அலிகான் பவுதாடி - சைஃப் அலிகான் மற்றும் கரீனா கபூர் ஆகியோரின் மகன்   ;  
*** சோஹா அலிகான் கெமு - நடிகை; மன்சூர் அலிகான் மற்றும் ஷர்மிளா தாகூரின் மகள்; நடிகர் குணால் கெமுவை மணந்தார்; அத்தை சாரா அலி கான் மற்றும் தைமூர் அலி கான்   ; சைஃப் அலிகான் தங்கை (படோடியின் முன்னாள் மகள்) 
*** சபா அலிகான் - மன்சூர் அலிகான் மற்றும் ஷர்மிளா தாகூரின் மகள் 
** சலேஹா சுல்தான், பஷீர் யார் ஜங்கை மணந்தார் 
*** சாத் பின் ஜங், துடுப்பாட்ட வீரர் 
* ஷெர் அலி கான் பட்டோடி - பாக்கித்தான் இராணுவத்தில்  தலைவர் ; இப்திகர் அலி கானின் சகோதரர்

## மேலும் காண்க

* பட்டோடியின் நவாப்

## குறிப்புகள்

பகுப்பு:இந்தியாவின் முக்கிய குடும்பங்கள்
ககனேந்திரநாத் தாகூர்

**ககனேந்திரநாத் தாகூர் (Gaganendranath Tagore)** (1867 செப்டம்பர் 17 - 1938 பிப்ரவரி 14)  இவர் வங்காள கலைப் பள்ளியின் இந்திய ஓவியரும் மற்றும் கேலிச் சித்திரம் வரைபவருமாவார். இவரது சகோதரர் அபனீந்திரநாத் தாகூருடன் சேர்ந்து, இவர் இந்தியாவின் ஆரம்பகால நவீன கலைஞர்களில் ஒருவராகக் கருதப்பட்டார். 

## வாழ்க்கை மற்றும் தொழில்
ககனேந்திரநாத் தாகூர் ஜோராசங்காவில் பிறந்தார். அதன் படைப்பாற்றல் வங்காளத்தின் கலாச்சார வாழ்க்கையை வரையறுத்தது. இவரது சகோதரர் அபனீந்திரநாத் வங்காள கலைப் பள்ளியின் முன்னோடி மற்றும் முன்னணி நிபுணராக இருந்தார். இவர் கவிஞர் இரவீந்திரநாத் தாகூரின் மருமகனும் மற்றும் நடிகை ஷர்மிளா தாகூரின் தந்தைவழி தாத்தாவும் ஆவார்.     

ககனேந்திரநாத் முறையான கல்வியைப் பெறவில்லை. ஆனால் ஓவியர் ஹரிநாராயண பண்டோபாத்யாயின் கீழகத்திய ஓவியப் பயிற்சியினைப் பெற்றார். 1907 ஆம் ஆண்டில், தனது சகோதரர் அபனீந்திரநாத்துடன் சேர்ந்து, இவர் இந்தியக் கலைச்சங்கத்தை நிறுவினார். பின்னர் அது *ரூபம்* என்ற செல்வாக்குமிக்க பத்திரிகையை வெளியிட்டது. 1906 மற்றும் 1910 க்கு இடையில், கலைஞர் ஜப்பானிய தூரிகை நுட்பங்களையும் தூர கிழக்கு கலையின் செல்வாக்கையும் தனது சொந்த படைப்புகளில் சேர்த்து ஒருங்கிணைத்தார். இரவீந்திரநாத் தாகூரின் சுயசரிதையான *ஜீவன்ஸ்மிருதி* (1912) க்கான இவரது ஓவிய எடுத்துக்காட்டுகளால் இது நிரூபிக்கப்பட்டுள்ளது. இவர் தனது *சைதன்யா* மற்றும் *பில்கிரிம்* போன்ற தொடர்களில் தனது சொந்த அணுகுமுறையை வளர்த்துக் கொண்டார். ககனேந்திரநாத் இறுதியில் வங்காளப் பள்ளியின் மறுமலர்ச்சியைக் கைவிட்டு கேலிச்சித்திரத்தை கையில் எடுத்துக் கொண்டார். *தி மாடர்ன் ரிவியூ* என்ற பத்திக்கை 1917 இல் இவரது பல கேலிச்சித்திரங்களை வெளியிட்டது. 1917 முதல், இவரது நையாண்டி ஓவியங்கள் தொடர்ச்சியான அச்சிடப்பட்ட புத்தகங்களில் வெளிவந்தன. அவற்றில் *பிளே ஆப் ஆப்போசைட்ஸ்*, *ரியால்ம் ஆஃப் தி அப்சர்ட்* மற்றும் *ரிபார்ம் ஸ்கிரீம்ஸ்* போன்றவை அடங்கும்.  

1920 மற்றும் 1925க்கும் இடையில், ககனேந்திரநாத் நவீனத்துவ ஓவியத்தில் சோதனைகளை முன்னெடுத்தார்.  *பார்த்தா மிட்டர்* என்பவர் அவரை "1940 களுக்கு முன்னர் கியூபிஸத்தின் மொழியையும் தொடரியலயையும் தனது ஓவியத்தில் பயன்படுத்திய ஒரே இந்திய ஓவியர்" என்று விவரிக்கிறார்.  1925 முதல், இவர் ஒரு சிக்கலான பிந்தைய கியூபிஸ்ட் பாணியை உருவாக்கினார். 

ககனேந்திரநாத் நாடகத்திலும் மிகுந்த ஆர்வம் காட்டினார். மேலும் லூயிஸ் கரோல், *போதர் பகதூர்* ('ஓட்டர் தி கிரேட்') முறையில் குழந்தைகள் புத்தகத்தையும் எழுதினார். 

## மேலும் காண்க

* தாகூர் குடும்பம் 

## குறிப்புகள்

## மேலும் படிக்க
* 
* Partha Mitter, *The Triumph of Modernism: India’s artists and the avant-garde 1922-1947*, London, 2007
*  (Memoir by Gaganedranath's daughter, in Bengali)
## வெளி இணைப்புகள்
* Gagnendranath Tagore
* Gaganendranath Tagore's Realm of the Absurd, Mukul Dey Archives 
* Gaganendranath Tagore's works at V&A
* Gaganendranath's Moments with Cubism 

பகுப்பு:தாகூர் குடும்பம்
பகுப்பு:1938 இறப்புகள்
பகுப்பு:1867 பிறப்புகள்
பகுப்பு:இந்தியக் கலைஞர்கள்
ஷபானா ஷாஜஹான்

**ஷபானா ஷாஜஹான் ** (*Shabana Shajahan*) என்பவர், மலையாளம் மற்றும் தமிழ் தொலைக்காட்சி துறையில் பணியாற்றும் இந்திய நடிகை ஆவார். இவர் ஜீ தமிழ் தொலைகாட்சியில் ஒளிபரப்பான *[[செம்பருத்தி (தொலைக்காட்சித் தொடர்)|செம்பருத்தி]]* என்ற தமிழ் சீரியலில் நடித்த பிறகு மிகவும் பிரபலமான நடிகையாகிவிட்டார். மேலும் இவர் பல விருதுகள், வாங்கி உள்ளார்..

## வாழ்க்கை
ஷபானா, *ஹோலி கிராஸ் கான்வென்ட் பள்ளி* மும்பையில் படித்தார். சிக்கிம் *மணிப்பால் பல்கலைக்கழகம்* பட்டம் பெற்றவர். இவர் 2016-இல் சூர்யா தொலைக்காட்சியில் ஒளிபரப்பான *விஜயதசமி* என்ற மலையாள தொலைக்காட்சி தொடரில் அறிமுகமானார். தற்போது ஜீ தமிழ் தொலைகாட்சியில் ஒளிபரப்பாகும் *[[செம்பருத்தி (தொலைக்காட்சித் தொடர்)|செம்பருத்தி]]* தொடரில் நடித்து, மக்கள் விரும்பும் கதாநாயகி ஆகி விட்டார். இவர் தீவிர விஜய் ரசிகர் ஆவர் இவர் 2021 நவம்பர் 11 ம் திகதி ஆரியன் என்பவரை 2021-ம் ஆண்டு காதலித்து திருமணம் செய்தார்.

## தொடர்கள்

## விருதுகள்

## மேற்கோள்கள்

## வெளி இணைப்புகள்
*
*

பகுப்பு:இந்திய நடிகைகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:1997 பிறப்புகள்
ஹலிதா ஷமீம்

**ஹலிதா ஷமீம்** (*Halitha Shameem*) தமிழ்த் திரைப்பட இயக்குநர். இவரது சொந்த ஊர் தாராபுரம். கொடைக்கானலில் பள்ளிப்படிப்பையும் எஸ். ஆர். எம். பல்கலைக்கழகத்தில் கல்லூரிப் படிப்பையும் முடித்தார். இவர் இயக்குநர்கள் புஷ்கர்-காயத்ரி, மிஷ்கின் ஆகியோரிடம் உதவி இயக்குநராகப் பணியாற்றியவர். 2014 இல் இவரது முதல் தமிழ்த் திரைப்படம் பூவரசம் பீப்பீ வெளியானது. ஐந்தாண்டு இடைவெளிக்குப் பின்னர் 2019 இல் நான்கு கதைகள் கொண்ட சில்லுக்கருப்பட்டி தமிழ்த் திரைப்படத்தை இயக்கினார். இத்திரைப்படம் விமர்சன ரீதியாகவும் வணிக ரீதியாகவும் வெற்றிபெற்றது.

## இயக்கிய திரைப்படங்கள்
*பூவரசம் பீப்பீ (2014)
*சில்லுக்கருப்பட்டி (2019)
*ஏலே (2021)
*மின்மினி (2024)

## மேற்கோள்கள்

பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழகப் பெண் எழுத்தாளர்கள்
க. அர்ஜுனன்

**கட்டியண்ணன் அர்ச்சுனன்** (*K. Arjunan*, பிறப்பு: 22 செப்டம்பர் 1944) என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த ஓர் இந்திய அரசியல்வாதி ஆவார்.

## அரசியல்
இவர் 1980இல் தருமபுரி மக்களவைத் தொகுதியிலிருந்து, திராவிட முனேற்றக் கழகத்தின் சார்பில் இந்திய நாடாளுமன்றத்தின், மக்களவை உறுப்பினராகத் தேர்ந்தெடுக்கப்பட்டார். பின்னர் இவர் அதிமுகவில் இணைந்தார்.

அர்ஜுனன் 1989ஆம் ஆண்டு சேலம் மாவட்டம், தாரமங்கலம் சட்டமன்ற உறுப்பினராக அதிமுக சார்பில் தேர்ந்தெடுக்கப்பட்டார். இதற்குப் பிறகு 1991ஆம் ஆண்டு வீரபாண்டி தொகுதியில் இருந்து, சட்டமன்றத்திற்கு அதிமுக சார்பாக தேர்ந்தெடுக்கப்பட்டார். இதன்பிறகு தேமுதிகவில் இணைந்து பணியாற்றினார். பின்னர் தீபா பேரவையில் இணைந்தார். பிறகு மீண்டும் அதிமுகவில் இணைந்தார்.

## இளமை
அர்ச்சுனன் 1944 செப்டம்பர் 22 அன்று சேலம் மாவட்டத்தின், மேட்டூர் வட்டம், எம். என் பட்டி கிராமத்தில் பிறந்தார். சென்னை இலயோலாக் கல்லூரியில், பி.எஸ்.சி பட்டம் பெற்றவர். இவர் 1969 நவம்பர் 24 இல் திருமணம் செய்து கொண்டார்.

அர்ச்சுனன் 1967 முதல் 1978 வரை காவல் உதவி ஆய்வாளராகவும், 1978 முதல் 1979 வரை காவல் துணை ஆய்வாளராகவும் பணியாற்றினார்.

## மேற்கோள்கள்

## வெளி இணைப்புகள்
* நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்றுக் குறிப்பு

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7வது மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:1944 பிறப்புகள்
பகுப்பு:சேலம் மாவட்ட மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ஆல்பியன் ராஜ்குமார் பானர்ஜி

**சர் ஆல்பியன் ராஜ்குமார் பானர்ஜி (Sir Albion Rajkumar Banerjee)** (1871 அக்டோபர் 10 &ndash; 1950 பிப்ரவரி 25) இவர் 1907 முதல் 1914 வரை கொச்சியின் திவானாகவும், 1922 முதல் 1926 வரை மைசூர் இராச்சியத்தின் திவானாகவும், 1927 முதல் 1929 வரை காஷ்மீரின்  பிரதமராகவும் பணியாற்றிய ஒரு இந்திய அரசு ஊழியரும் மற்றும் நிர்வாகியுமாவார்.

## ஆரம்பகால வாழ்க்கை மற்றும் கல்வி
ஆல்பியன் பானர்ஜி 1871 அக்டோபர் 10 அன்று இங்கிலாந்தின் தென்மேற்கு பகுதியில் உள்ள ஒரு நகரமான பிரிஸ்டலில் ஒரு பெங்காலி பிரம்ம குடும்பத்தில் பிறந்தார். இவர் கொல்கத்தா அருகே உள்ள பராநகரைச் சேர்ந்த பிரபல சமூக சீர்திருத்தவாதியும் தொழிலாளர் ஆர்வலருமான சசிபாதா பானர்ஜி மற்றும் அவரது மனைவி ராஜ்குமாரி பானர்ஜி ஆகியோரின் மகனாவார். பொதுச் சபை நிறுவனத்தில் படித்த இவர் கொல்கத்தா பல்கலைக்கழகத்தில் பட்டம் பெற்றார். பின்னர் ஆக்சுபோர்டில் உள்ள பல்லியோல் கல்லூரியில் முதுகலைப் பட்டம் பெற்றார்.

## திருமணம்
இந்திய ஆட்சிப் பணியில் சேர்ந்த 7 வது இந்தியரான சர் கிருஷ்ணா கோவிந்த குப்தாவின் மகள் நளினி குப்தாவை மணந்தார்.

## தொழில்

### நிர்வாகி
இவர் 1894 இல் இந்திய ஆட்சிப்பணித் தேர்வுகளை முடித்து, சென்னை மாகாணத்தில் உதவி ஆட்சியராக நியமிக்கப்பட்டார்.

### அரசியல்
மே 1907 இல் கொச்சியின் திவானாக பானர்ஜி நியமிக்கப்பட்டு 1914 வரை பணியாற்றினார். அங்கு பணிபுரிந்த காலத்தில் *தி கொச்சின் ஸ்டேட் மான்யுவல்* என்ற கையேட்டை அறிமுகப்படுத்தினார்.

திவான் விசுவேஸ்வரய்யாவின் கீழ் இவர் மைசூரில் அமைச்சராக சேர்ந்தார் . விசுவேஸ்வரயா திவான் பதவியை விட்டு விலகிய பின்னர், திவான் எம். காந்தராஜ் அர்சின் கீழ் முதல் உறுப்பினர் ஆனார். ஆனால் எம். காந்தராஜ் உர்சின் உடல்நலக்குறைவு காரணமாக, இவர் மைசூர் சேவையை முன்பே விட்டிருப்பார். ஆனால் அவர் ராஜினாமா செய்ததால் இவர் திவானாக முடிந்தது. இவர் 1922-26 க்கு இடையில் மைசூர் திவானாக பணியாற்றினார். இந்தச் சமயத்தில் இவர் 1924 காவிரி ஒப்பந்தத்தில் கையெழுத்திட்டார்.

1927 இல் காஷ்மீர் பிரதமராக நியமிக்கப்பட்டார். டோக்ரா வம்சத்தில் பதவிக்கு வந்த பிந்தையவர்களின் ஆடம்பரமான வாழ்க்கை முறை குறித்த வேறுபாடுகளைத் தொடர்ந்து, 1929 ஆம் ஆண்டில் இவர் தனது பதவியை ராஜினாமா செய்தார். இது ஒரு ஏழை மக்களால் நீடித்தது. அவர் எழுதியது:

## மேற்கோள்கள்

## குறிப்புகள்
* 

பகுப்பு:மைசூர் திவான்கள்
பகுப்பு:ஜம்மு காஷ்மீர் முதலமைச்சர்கள்
பகுப்பு:வங்காள மக்கள்
பகுப்பு:1950 இறப்புகள்
பகுப்பு:1871 பிறப்புகள்
எம். காந்தராஜ் அர்சு

**சர் எம். காந்தராஜ் அர்சு (M. Kantaraj Urs)** (1870 செப்டம்பர் 20 - 1923 அக்டோபர் 3) இவர் ஓர் இந்திய நிர்வாகி ஆவார். இவர் 1918இல் மைசூர் இராச்சியத்தின் திவானாகப் பணியாற்றினார்.

## ஆரம்பகால வாழ்க்கை மற்றும் கல்வி
காந்தராஜ் அர்சு 1870 செப்டம்பர்  20 அன்று பிறந்தார். இவர், 16 மற்றும் 17 ஆம் நூற்றாண்டுகளில் மைசூர் அரச குடும்பத்திற்கு பாரம்பரிய இராணுவத் தளபதியாக பணியாற்றிய புகழ்பெற்ற கலாலே குடும்பத்தின் (மைசூருக்கு அருகில்)  ஒரு வாரிசு ஆவார். இவர் கர்நாடகாவின் மத்தூரில் குடியேறிய குடும்பத்தின் ஒரு கிளையைச் சேர்ந்தவர். இவரது அக்கா கெம்பா நஞ்சம்மணி மைசூர் மகாராஜா பத்தாம் சாமராஜா உடையாரை மணந்தார். மேலும் மகாராணி கெம்பா நஞ்சம்மணி வாணி விலாச சன்னிதானம் என்று அறியப்பட்டார். இவர் 1892-93ல் சென்னை கிருத்துவக் கல்லூரியில் பட்டம் பெற்று தனது சமூகத்தின் (உர்ஸ்) முதல் உறுப்பினரானார்.

## தொழில்
1894 ஆம் ஆண்டில் மைசூர் மாநில சேவைக்கு காந்தராஜ் அர்சு உதவி ஆணையராக (அட்டவணை II) நியமிக்கப்பட்டார். ஆனல் 1894 திசம்பரில் இவரது மைத்துனரான மகாராஜாவின் அகால மரணத்திற்குப் பிறகு, இவரது சகோதரி மகாராணி 1895 இல் இவரை மைசூரின் ஆட்சியாளர் ஆக்கினார். காந்தராஜ் அர்சு 1895-99 வரை மகாராணியின் சிறப்பு உதவி தனிச்செயலாளராகப் பணியிலிருந்தார்.

## தனிப்பட்ட வாழ்க்கை
காந்தராஜ் அர்சு தனது சகோதரிமகாராணி கெம்பா நஞ்சம்மணி வாணி விலாச சன்னிதானத்தின் மகள் குமாரி ஜெய லட்சம்மன்னியின் (1881-1924) மூத்த மகளை மணந்தார். இத்தம்பதியருக்கு இராஜகுமாரி லீலாவதி என்ற ஒரு மகள் இருந்தார். மைசூரில் உள்ள மைசூர் பல்கலைக்கழகத்தின் முதுகலை பட்டப்படிப்பு மையமான மானசா கங்கோத்ரி என்று இப்போது நன்கு அறியப்பட்ட ஜெயலட்சுமி விலாச மாளிகை இவர்களின் குடியிருப்பு மாளிகையாக இருந்தது.

காந்தராஜ் அர்சு 1923 அக்டோபரில் இறந்தார்.

## குறிப்புகள்
* 
* 

## மேற்கோள்கள்

பகுப்பு:மைசூர் திவான்கள்
பகுப்பு:1922 இறப்புகள்
பகுப்பு:1870 பிறப்புகள்
ஜாகூ

**ஜாகூ கோயில்(Jakhoo)** இந்தியாவிலுள்ள சிம்லாவில் அமைந்துள்ளது. இது, ஒரு பழங்கால கோயிலாகும். இக்கோயில், இந்து மத தெய்வமான அனுமனுக்கு அர்ப்பணிக்கப்பட்டதாகும்.  இது, சிம்லாவில் உள்ள  உயரமான சிகரமான, ஜாகூ மலையில்  உயரத்தில் ரிட்ஜின் கிழக்கு பகுதியில் அமைந்துள்ளது. மேலும், கடல் மட்டத்திலிருந்து மேலே     உயரத்தில் உள்ளது. ஒவ்வொரு ஆண்டும், விஜயதசமி அன்று ஒரு திருவிழா இங்கு நடத்தப்படுகிறது, 1972க்கு முன்பு, சிம்லாவிலுள்ள அன்னடேலில் இத்திருவிழா நடத்தப்பட்டது. 

இராமாயணத்தின்படி, இலட்சுமணனை உயிர்ப்பிக்க சஞ்சீவினி மூலிகையைத் தேடும் போது அனுமன் ஓய்வெடுப்பதற்காக இந்த இடத்தில் நின்றார் என கருதப்படுகிறது. 2010 நவம்பர் 4, அன்று ஜாகூ அனுமான் கோவிலில் 108 அடி உயரமுள்ள (33 மீ) ஒரு பெரிய  அனுமான் சிலை திறக்கப்பட்டது.  இது  பிரேசிலின் ரியோ டி ஜெனிரோவில் உள்ள இயேசு கிறிஸ்துவின் சிலையை விட அதிக உயரமுடையதாகும். கிறிஸ்துவின் சிலை,  அளவில் உள்ளது. ஜாகூ அனுமன் கோயிலின் கட்டுமான செலவு ரூ.1.5 கோடி ஆக மதிப்பிடப்படுகிறது. நடிகர் அபிஷேக் பச்சன் இக் கோயிலை பொது மக்களுக்காக திறந்து வைத்தார். 

இக் கோயிலுக்கு, நடைபயணம், குதிரை, மகிழுந்து அல்லது இழுவைப்பெட்டி மூலம் அணுகும் வழி உள்ளது. ஜாகூ இழுவைப்பெட்டி என்பது சிம்லாவின் மையத்திற்கு அருகிலுள்ள ஒரு புள்ளியை இக் கோயிலுடன் இணைக்கும் வான்வழி  தடமாகும். இதை ஜாக்சன் சர்வதேச நிறுவனம் உருவாக்கியது. மேலும், 2017 இல், மக்கள் பயன்பாட்டிற்காகத்  திறக்கப்பட்டது.  

## படத்தொகுப்பு

படிமம்:Jakhoo temple.jpg|ஜாகூ கோயில் 
படிமம்:Jakhoo Temple Ropeway.jpg|ஜாகூ கோயில் இழுவைப் பெட்டி
படிமம்:Legend of Jhakoo Temple, Shimla.jpg|கோயிலில் கூறப்பட்ட விரிவான கதை 
படிமம்:Hanuman Statue - Jakhoo - Shimla 2014-05-07 1272.JPG|அனுமன் சிலை 
படிமம்:Hanuman Statue in Jakhoo Temple.jpg|ஜாகூ கோவிலில் அனுமான் சிலை 
படிமம்:Jhakoo Temple Hanuman.jpg|ஜாகூ கோயில் அனுமான் 


## குறிப்புகள்

பகுப்பு:Coordinates not on Wikidata
மீகோட்டுரு

கணிதத்தில் **மீகோட்டுரு** *hypergraph* என்பது கோட்டுருவின் பொதுமைப்படுத்தலாகும். ஒரு கோட்டுருவின் விளிம்பானது இரண்டு முனைகளை மட்டுமே இணைக்கும். மாறாக மீகோட்டுருவியலில் ஒரு விளிம்பானது அக்கோட்டுருவின் எத்தனை முனைகளை வேண்டுமானாலும் இணைக்கலாம்.

மீகோட்டுரு H என்பது H = (X,E) என்ற சோடியைக் குறிக்கும். இதில்
:* X - முனைகளின் கணம். 
:* E - X இன் வெற்றுக்கணமற்ற உட்கணங்களின் கணம். இந்த உட்கணங்கள் *மீவிளிம்புகள்* (hyperedges) அல்லது *விளிம்புகள்* என அழைக்கப்படும்.
E என்பது \mathcal{P}(X) \setminus\{\emptyset\} இன் உட்கணமாக அமைகிறது. \mathcal{P}(X) - X இன் அடுக்கு கணம். 

|X| - முனைகளின் கணத்தின் அளவு "மீகோட்டுருவின் வரிசை" எனவும் |E| மீவிளிம்பு கணத்தின் அளவு "மீகோட்டுருவின் அளவு" எனவும் அழைக்கப்படும்.

## பண்புகள்
மீகோட்டுருக்கள் பின்வருமாறு அமையலாம்.
* வெற்று கோட்டுரு - விளிம்புகள் இல்லாத கோட்டுரு
* பல்கோட்டுரு - கண்ணிகள் கொண்ட அல்லது பல்விளிம்புகள் கொண்டதாக இருக்கலாம் (ஒரே முனைகளைக் கொண்ட விளிம்புகள்).
* எளிய கோட்டுரு - கண்ணிகளோ அல்லது பல்விளிம்புகளோ அற்றது.
* k -சீரானது - ஒவ்வொரு மீவிளிம்பும் k முனைகளை இணைக்கும். 
* d -ஒழுங்கு - ஒவ்வொரு முனையும் d  படிகொண்டதாக இருக்கும். 
* சுழற்சியற்ற கோட்டுரு.
* இருகூறு கோட்டுரு - கோட்டுருவை *U* , *V* என்ற இரு தொகுப்பாகப் பிரிக்கலாம்: குறைந்தபட்சம் 2 அளவுகொண்ட மீவிளிம்புகள் ஒவ்வொன்றும், ஒவ்வொரு தொகுதியிலிருந்தும் குறைந்தது ஒரு முனையைக் கொண்டிருக்கும்.

## படுகை அணி
* V = \{v_1, v_2, ~\ldots, ~ v_n\}
*E = \{e_1, e_2, ~ \ldots ~ e_m\}. 

ஒவ்வொரு மீகோட்டுருவுக்கும் Every hypergraph has an n \times m படுகை அணி A = (a_{ij}) உண்டு. இதில்:
:a_{ij} = \left\{ \begin{matrix} 1 & \mathrm{if} ~ v_i \in e_j \\ 0 & \mathrm{otherwise}. \end{matrix} \right.

படுகை அணியின் இடமாற்று அணி A^t, H^* = (V^*,\ E^*) என்ற மீகோட்டுருவை வரையறுக்கிறது.  
:* H^* = (V^*,\ E^*) ஆனது H இன் "இரட்டை" எனப்படும்.
:* V^* இன் உறுப்புகளின் எண்ணிக்கை *m*
:* E^* இன் உறுப்புகளின் எண்ணிக்கை *n*; மேலும் அவ்வுறுப்புகள்
:* V^* இன் உட்கணங்களாக இருக்கும். a_{ij} = 1 என இருந்தால், இருந்தால் மட்டுமே, v^*_j \in V^* மற்றும் e^*_i \in E^* எனில்,  v^*_j \in e^*_i ஆக இருக்கும்.

## குறிப்புகள்

## மேற்கோள்கள்
* Claude Berge, "Hypergraphs: Combinatorics of finite sets". North-Holland, 1989.
* Claude Berge, Dijen Ray-Chaudhuri, "Hypergraph Seminar, Ohio State University 1972", *Lecture Notes in Mathematics* **411** Springer-Verlag
* 
* Alain Bretto, "Hypergraph Theory: an Introduction", Springer, 2013.
* Vitaly I. Voloshin. "Coloring Mixed Hypergraphs: Theory, Algorithms and Applications".  Fields Institute Monographs, American Mathematical Society, 2002.
* Vitaly I. Voloshin. "Introduction to Graph and Hypergraph Theory". Nova Science Publishers, Inc., 2009.
* 

## வெளியிணைப்புகள்

* PAOHVis: open-source PAOHVis system for visualizing dynamic hypergraphs.

பகுப்பு:கோட்டுருவியல்
தாதிபா மெர்வான்ஜி தலால்

**சர் தாதிபா மெர்வான்ஜி தலால் (Sir Dadiba Merwanji Dalal)** (1870 திசம்பர் 12 - 1941 மார்ச் 4)  இந்திய வம்சாவளியைச் சேர்ந்த இவர் பார்சி இராஜந்திரி ஆவார். மேலும் இவர், பிரித்தனில் பணியமர்த்தப்பட்ட இரண்டாவது இந்தியத் தூதருமாவார். 

இவர் பிரித்தன் 1921 புத்தாண்டு மரியாதை பட்டியலில் இந்திய சாம்ராச்சியத்தின் ஒழுங்கின் தோழராக நியமிக்கப்பட்டார்.  இந்திய அமைப்பின் உறுப்பினரான இவர்,  முதல் தூதர் சர் வில்லியம் ஸ்டீவன்சன் மேயர், முந்தைய ஆண்டில் இறந்தவுடன் 1923 சனவரியில் ஐக்கிய இராச்சியத்திற்கான இந்தியாவின் முதல் இந்தியத் தூதராக நியமிக்கப்பட்டார்.    

தலால் 1924 புத்தாண்டு மரியாதை பட்டியலில் வீரத்திருத்தகை ஆனார்.      அந்த ஆண்டின் இறுதியில் ஓய்வு பெற்றார். இவருக்குப் பிறகு சர் அதுல் சந்திர சாட்டர்ஜி  இந்தியத் தூதராக நியமிக்கபட்டார். 1941 மார்ச் 4 இல், பிரான்சின் ஜெர்மன் ஆக்கிரமிப்பின் போது, பாரிஸ் அமெரிக்க மருத்துவமனையில் தனது 70 வயதில் இறந்தார்.  இவர் சர்ரேயில் உள்ள புரூக்வுட் கல்லறையின் பார்சி பிரிவில் அடக்கம் செய்யப்பட்டார்.

## குறிப்புகள்

பகுப்பு:1941 இறப்புகள்
பகுப்பு:1870 பிறப்புகள்
சக்தெங் காட்டுயிர் காப்பகம்

**சக்தெங் காட்டுயிர் காப்பகம்** (**Sakteng Wildlife Sanctuary**) இமயமலை நாடான பூட்டானின்  திராசிகாங் மாவட்டம் மற்றும் சம்துருப் ஜோங்கர் மாவட்டங்களில் பரவியுள்ளது. இது யுனெஸ்கோவால் தற்காலிமகாக பட்டியலிட்ட பூட்டானின் பாதுகாக்கப்பட்ட காட்டுயிர் காப்பகமாகும். 2003-இல் நிறுவப்பட்ட இக்காட்டுயிர் காப்பகம்  750 சதுர கிலோ மீட்டர் பரப்பளவு கொண்டது.

இக்காட்டுயிர் காப்பகம், பூட்டானின் கிழக்குப் பகுதியில் அமைந்துள்ளது. இப்பகுதியில் உடல் முழுவதும் முடிகள் கொண்ட எட்டிக் குரங்குகள்,மேக்பை போன்ற பறவைகளின் காப்பிடமாக உள்ளது.

## சீனா உரிமை கொண்டாடுதல்
உலக சுற்றுச்சூழல் ஆதரவுக் குழுவின் 58-ஆவது கூட்டத்தில், பூட்டானில் இருக்கும் சக்தெங் காட்டுயிர் காப்பகத்திற்கு நிதியுதவி அளிக்க முன்மொழியப்பட்டபோது, சக்தெங் காட்டுயிர் காப்பகப் பகுதி எல்லைப் பிரச்சினைக்கு உட்பட்ட பகுதி என சீனா கூறி,  பூட்டானுக்கு நிதியுதவி வழங்க எதிர்ப்பு தெரிவித்தது. இக்கூட்டத்தில் சீனாவுக்கு நேரடி பிரதிநிதி இருந்தாலும், பூட்டானுக்கான பிரதிநிதி இல்லை. ஆகவே பூட்டானின் பிரதிநிதியாக இந்திய ஆட்சிப் பணி அதிகாரி அபர்ணா சுப்ரமணி வாதிட்டார். சக்தெங் சரணாலய விவகாரத்தில் சீனா எதிர்ப்பு தெரிவிக்கும் நிலையில், பூட்டானின் நிலைப்பாட்டை கேட்காமல் முடிவுக்கு வரக்கூடாது என அபர்ணா சுப்ரமணி தெரிவித்தார். இதைத்தொடர்ந்து, அபர்ணா சுப்ரமணிக்கு பூட்டான் அரசு அனுப்பிய குறிப்பில், “சக்தெங் வனவிலங்கு சரணாலயம் பூட்டானின் இறையாண்மை எல்லைக்கு உட்பட்ட பகுதி” என உறுதிபட தெரிவித்தது. சீனாவின் எல்லை உரிமைகோரலை பூட்டான் மறுத்ததை தொடர்ந்து சக்தெங் காட்டுயிர் காப்பாக்த்திற்கு நிதியுதவி அளிக்க ஒப்புக்கொள்ளப்பட்டது.

## மேற்கோள்கள்

பகுப்பு:பூட்டான்
பூட்டானில் உள்ள காட்டுயிர் காப்பகங்கள்
திம்பு மாவட்டம்

**திம்பு மாவட்டம்** (**Thimphu District**) (Dzongkha: ཐིམ་ཕུ་རྫོང་ཁག་; [Wy[lie: *Thim-phu rdzong-khag*) பூட்டான் நாட்டின் 20 மாவட்டங்களில் ஒன்றாகும்.  இது மேற்கு-மத்திய கோட்டத்தில் அமைந்துள்ளது. பூட்டான் நாட்டின் தலைநகரமான திம்பு நகரம், திம்பு மாவட்டத்தின் தலைமையிடமாகும். **ஜிக்மே தோர்ஜி தேசியப் பூங்கா** இம்மாவட்டத்தில் அமைந்துள்ளது.
## மக்கள் தொகை
2,067  சதுர கிலோ மீட்டர் பரப்பளவு கொண்ட திம்பு மாவட்டத்தின், மே, 2017-ஆம் ஆண்டின் மக்கள்தொகை கணக்கெடுப்பின் படி மொத்த மக்கள் தொகை 1,38,736 ஆக உள்ளது. 	
## மொழிகள்
திஃசொங்கா மொழி இம்மாவட்ட மக்களில் பெரும்பாலோரால் பேசப்படுகிறது.

## நிர்வாகப் பிரிவுகள்
 
திம்பு மாவட்டம் திம்பு நகரம் மற்றும்  8 **கேவோக்** எனும்வருவாய் வட்டங்களாகப் பிரிக்கப்பட்டுள்ளது :

* சாங் கேவோக்
* தாகாலா கேவோக்
* ஜென்யெக்கா கேவோக்
* கவாங் கேவோக்
* லிங்சி கேவோக்
* மெவாங் கேவோக்
*நரோ கேவோக்
*சோயி கேவோக் 

## படக்காட்சிகள்

படிமம்:Thimphu-06-vom Buddha Dordenma-2015-gje.jpg|திம்பு நகரம்
படிமம்:Thimphu District-16-Reisterrassen-2015-gje.jpg|நெல் வயல்கள்
படிமம்:Thimphu District-18-Haus-2015-gje.jpg|மரபு வீடுகள்


## இதனையும் காண்க
*சக்தெங் காட்டுயிர் காப்பகம்
* திம்பு

## மேற்கோள்கள்

## வெளி இணைப்புகள்

* 

பகுப்பு:பூட்டான் மாவட்டங்கள்
இருமுனை கோட்டுரு

கோட்டுருவியலில் **இருமுனை கோட்டுரு** (*dipole graph*, *dipole*, *bond graph*) என்பது ஒரு பல்கோட்டுரு. இப்பல்கோட்டுருவில் இரு முனைகள் மட்டுமே இருக்கும். அவ்விரு முனைகளும் பல இணை விளிம்புகளால் இணைக்கப்பட்டிருக்கும். *n* விளிம்புகள் கொண்ட இருமுனை கோட்டுருவானது "*n*-வரிசை இருமுனை கோட்டுரு" என அழைக்கப்படும். இதன் குறியீடு D*n*. *n*-வரிசை இருமுனை கோட்டுருவானது சுழற்சி கோட்டுரு C*n* இன் இரட்டையாக இருக்கும்..

## மேற்கோள்கள்
* 
* Jonathan L. Gross and Jay Yellen, 2006. *Graph Theory and Its Applications, 2nd Ed.*, p.&nbsp;17. Chapman & Hall/CRC. 
* Sunada T., *Topological Crystallography, With a View Towards Discrete Geometric Analysis*,  Springer, 2013,  (Print) 978-4-431-54177-6 (Online)

பகுப்பு:கோட்டுருவியல்
கண்ணி (கோட்டுருவியல்)

கோட்டுருவியலில், **கண்ணி** (*loop*, *self-loop*, "buckle") என்பது ஒரு முனையை அதனுடையே இணைக்கும் விளிம்பாகும். எளிய கோட்டுருக்களில் கண்ணிகள் இருக்காது.

தேவைப்படும் சூழலுக்கு ஏற்ப ஒரு கோட்டுரு அல்லது பல்கோட்டுருவை கண்ணிகளை அனுமதித்தோ அல்லது அனுமதிகாமலோ வரையறுத்துக் கொள்ளலாம்:

*கன்ணிகள் மற்றும் பல்விளிம்புகளை அனுமதித்து கோட்டுருக்கள் வரையறுக்கப்பட்டால், கண்ணிகளோ பல்விளிம்புகளோ இல்லாத கோட்டுருக்கள் "எளிய கோட்டுரு"க்கள் என அழைக்கப்படும்.
*கன்ணிகள் மற்றும் பல்விளிம்புகளை அனுமதிக்காது கோட்டுருக்கள் வரையறுக்கப்பட்டால், இவ்வரையறையை நிறைவுசெய்யும் கோட்டுருக்களிலிருந்து கண்ணிகள் மற்றும் பல்விளிம்புகள் கொண்ட கோட்டுருக்களை வேறுபடுத்திக் காட்டுவதற்கு அவை "பல்கோட்டுரு"க்கள் என அழைக்கப்படும்.

ஒரேயொரு முனைகொண்ட கோட்டுருவில் அனைத்து விளிம்புகளுமே கண்ணிகளாக அமையும்.

## படி
திசையற்ற கோட்டுருவில், ஒரு முனையின் படி என்பது அதன் அடுத்துள்ள முனைகளின் எண்ணிக்கையாகும்.
ஒரு கண்ணி அமையும் முனையின் படி இரண்டாகக் கணக்கிடப்படுகிறது. 

திசையுள்ள கோட்டுருவில் ஒரு கண்ணி அமையும் முனைக்கு உள் படி ஒன்று என்றும் வெளிப் படி என்றும் கணக்கிடப்படுகிறது.

## மேற்கோள்கள்

* Balakrishnan, V. K.; *Graph Theory*, McGraw-Hill; 1 edition (February 1, 1997). .
* Bollobás, Béla; *Modern Graph Theory*, Springer; 1st edition (August 12, 2002). .
* Diestel, Reinhard; *Graph Theory*, Springer; 2nd edition (February 18, 2000). .
* Gross, Jonathon L, and Yellen, Jay; *Graph Theory and Its Applications*, CRC Press (December 30, 1998). .
* Gross, Jonathon L, and Yellen, Jay; (eds); *Handbook of Graph Theory*. CRC (December 29, 2003). .
* Zwillinger, Daniel; *CRC Standard Mathematical Tables and Formulae*, Chapman & Hall/CRC; 31st edition (November 27, 2002). .

## வெளியிணைப்புகள்
* 

பகுப்பு:கோட்டுருவியல்
மூன்றாம் செனுஸ்ரெத்

**மூன்றாம் செனுஸ்ரெத்** (**Khakaure Senusret III** (also written as **Senwosret III** or the hellenised form, **Sesostris III**) பண்டைய எகிப்தின் எகிப்தின் மத்தியகால இராச்சியத்தை ஆண்ட 12-ஆம் வம்சத்தின் ஐந்தாம் மன்னர் ஆவார். இவர் மத்திய கால எகிப்திய இராச்சியத்தை கிமு 1878 முதல் கிமு 1839 முடிய 39 ஆண்டுகள் ஆட்சி செய்தார். செம்பிரமிடுக்கு அருகில் இவரது கல்லறைப் பிரமிடு பண்டைய தச்சூர் நகரத்தில் உள்ளது.  தங்கள் வாழ்நாளில் ஒரு வழிபாட்டுடன் கௌரவிக்கப்பட்ட சில பண்டைய எகிப்திய மன்னர்களில், மூன்றாம் செனுஸ்ரேத்தும் ஒருவருவராகக் கருதப்படுகிறார். இவர் நூபியா மீது 4 முறை படையெடுத்தவர்.இவரது எட்டாம் ஆண்டு கல்வெட்டில், எகிப்தின் தெற்கில் உள்ள நூபியர்களை வெற்றி கொண்டதை குறித்துள்ளார்.மூன்றாம் செனுஸ்ரெத் நைல் நதியில் கால்வாய்களை வெட்டிப் படகுப் போக்குவரத்திற்கு மேற்கொண்டார். 

 

## படக்காட்சிகள்

File:Head of Senusret III with youthful features. 12th Dynasty, c. 1870 BC. State Museum of Egyptian Art, Munich.jpg| இளவயது மூன்றாம் செனுஸ்ரெத்தின் தலைச்சிற்பம், கிமு 1870  
File:Senusret III.jpg|
File:Sesostris III Sphinxkopf.jpg|
File:ThreeStatuesOfSesotrisIII-FaceOn-BritishMuseum-August19-08.jpg|
File:Sebekhotep IV-A 17-img 2963.jpg|[
File:Egyptian antiquities in the Louvre, room 636 (032007 30).jpg|
File:RedGraniteHeadOfSesostrisIII-BritishMuseum-August19-08.jpg|
File:Bust of Senusret III Ägyptisches Museum Berlin.jpg|
File:GD-EG-Louxor-116.JPG|
File:Louvre 042007 11.jpg|
File:Egyptian - Sesostris III - Walters 22115.jpg|
File:Sebek-khu Stele.png| கானானை வெற்றி கொண்டதற்கான செபெக்-கூவின் கல்வெட்டு
File:Senwosret III Statue at BM.jpg|


## இதனையும் காண்க
*எகிப்திய பார்வோன்கள்
*பண்டைய எகிப்திய அரசமரபுகள்

## ஆதார நூற்பட்டியல்

## Bibliography
* W. Grajetzki, *The Middle Kingdom of Ancient Egypt: History,Archaeology and Society*, Duckworth, London 2006 , 51-58
* Josef Wegner, The Nature and Chronology of the Senwosret III&ndash;Amenemhat III Regnal Succession: Some Considerations based on new evidence from the Mortuary Temple of Senwosret III at Abydos, JNES 55, Vol.4, (1996), pp.&nbsp;249–279
* 

## வெளி இணைப்புகள்

* Stela of Senusret III from Deir el-Bahri (hieroglyphic text in russian web-site)

பகுப்பு:எகிப்திய மன்னர்கள்
பகுப்பு:எகிப்தின் பன்னிரண்டாம் வம்சம்
சைவ சித்தாந்த நூற்பதிப்புக் கழகம்

**சைவ சித்தாந்த நூற்பதிப்புக் கழகம்** (*SAIVA SIDDHANTA WORKS PUBLISHING SOCIETY, TINNEVELLY, LIMITED*) என்பது 1920 இல் தமிழகத்தின் திருநெல்வேலியில் துவக்கப்பட்ட ஒரு தமிழ் பதிப்பக நிறுவனமாகும். இது தமிழையும், சைவத்தையும் வளர்ப்பதை நோக்கமாக கொண்டு துவக்கபட்டது.  இந்தப் பதிப்பகம் செந்தமிழ்ச் செல்வி என்ற இதழையும் நடத்தி வருகிறது.

## வரலாறு
திருசங்கர் கம்பெனி என்ற பெயரில் புத்தகக் கடை நடத்திய வ. திருவரங்கம் பிள்ளை தன் தம்பி வ. சுப்பையா பிள்ளையோடும், நண்பர் மா. திரவியம் பிள்ளையோடும் சேர்ந்து திருநெல்வேலி தென்னிந்திய சைவ சித்தாந்த நூற்பதிப்புக் கழகத்தைத் துவக்கினார். எழுத்தாளர்களே பதிப்பாளர்களாக இருந்து தங்கள் நூல்களைத் தாங்களே வெளியிட்டுக்கொண்டிருந்த அந்தக் காலத்தில், தொழில்முறைப் பதிப்பகமாகத் தொடங்கப்பட்டதே இந்த பதிப்பகம். ரூ.10 முகமதிப்புக் கொண்ட 5,000 பங்குகளால் ரூ.50,000 திரட்டித் தொழில் முதலீடாக்கி, மட்டிட்ட (லிமிடெட்) நிறுவனமாகத் தன்னைப் பதிவுசெய்துகொண்டு திருநெல்வேலியில் தொடங்கப்பட்டது. திருவரங்கம் பிள்ளை சென்னையில் நடத்திவந்த திருசங்கர் கம்பெனி, சைவ சித்தாந்த நூற்பதிப்புக் கழகத்தின் முதல் கிளைநிலையம் ஆனது. 
 
## வெளியீடுகள்

கழகமானது எளிதில் கையாளத்தக்க கழகத் தமிழ்க் கையகராதியை 1940 இல் வெளிக்கொண்டு வந்தது. மேலும் இந்நிறுவனமானது இந்த அகராதியோடு நின்றுவிடாமல், சிறிய கழகத் தமிழ் அகராதி, பெரிய கழகத் தமிழ் அகராதி, ஆட்சித்துறைத் தமிழ் (அகராதி), சட்டத் தமிழ் (அகராதி), தொகை அகராதி, கழக ஆங்கில தமிழ்க் கையகராதி, கழகச் சிற்றகராதி (ஆங்கிலம்-தமிழ்), கழகப் பழமொழி அகரவரிசை, சிலேடை அகரவரிசை, மேற்கோள் விளக்கக் கதை அகரவரிசை என்று தொடர்ந்தது வெளியிட்டது.  தேவநேயப் பாவாணர் எழுதிய ‘இயற்றமிழ் இலக்கணம்’, ‘சொல்லாராய்ச்சிக் கட்டுரைகள்’, ‘உயர்தரக் கட்டுரை இலக்கணம்’, ‘பழந்தமிழ் ஆட்சி’, ‘முதல் தாய்மொழி’, ‘தமிழ்நாட்டு விளையாட்டுகள்’, ‘வேர்ச்சொல் கட்டுரைகள்’ ஆகிய நூல்களைக் கழகமே வெளியிட்டது. மு. வரதராசன் உரை எழுதிய திருக்குறள் உரை நூல், கழகத்தால் வெளியிடப்பட்டது இதுவரை 200 பதிப்புகள் கண்டிருக்கிறது. இவ்வாறு சைவம், அறிவியல், வாழ்வியல் எனப் பல புலங்களில் 2,000 நூல்களுக்கு மேல் வெளியீட்டைக் கண்டுள்ளது இந்தப் பதிப்பகம். அவற்றுள் சில:

# முக்கூடற்பள்ளு (வெளியிட்டு எண்:880); உரையாசிரியர் வித்துவான் ந. சேதுரகுநாதன்; 1957.

## நூலகம்
புத்தகப் பதிப்போடு நின்றுவிடாமல், 1958-ல் கழகத்தால் மறைமலையடிகள் நூல் நிலையம் என்ற பெயரில் நூலகம் தொடங்கி நடத்திவருகிறது. தற்பொழுது இந்நூலகம் சென்னை கன்னிமாரா நூலகத்தின் மாடியில் இயங்கிவருகிறது.

## குறிப்புகள்
 

பகுப்பு:தமிழ்நாட்டுப் பதிப்பகங்கள்
பகுப்பு:தமிழ்ப் பதிப்பகங்கள்
கிருட்டிணராச சாலை

thumb| கீழைநாட்டுவியல் நூலகம்
thumb| கட்டிடக்கலை மையம்
thumb| மாவட்ட நீதிமன்றத்தின் இரட்டை பூங்காக்கள்
**கிருட்டிணராச சாலை (Krishnaraja Boulevard)** என்பது இந்தியாவின் கருநாடக மாநிலத்தில் உள்ள மைசூர்நகரத்தின் ஒரு முக்கியமான சாலையாகும். 

## அமைவிடம்
கிருட்டிணராச சாலை மைசூரின் தெற்குப் பகுதியில் சரசுவதிபுரம் மற்றும் பல்லால் வட்டம் ஆகியவற்றுக்கிடையே அமைந்துள்ளது.    

## வரலாறு
மைசூர் நகரத்தின் வரலாற்று வீதிகளில் ஒன்றாக கிருட்டிணராச சாலையும் கருதப்படுகிறது. இது இருபுறமும் கம்பிவேலி அமைக்கப்பட்டு பூக்கும் மரங்கள் நடப்பட்டு பராமரிக்கபட்டு வருகிறது   

## தற்போதைய நிலை
சமீபத்தில் இந்தச் சாலை அரசு அதிகாரிகளால் புறக்கணிக்கப்பட்டு, மக்கள் அதை வாகனங்களை நிறுத்தும் இடமாக பயன்படுத்தத் தொடங்கியுள்ளனர்.  

## வரலாற்று கட்டிடங்கள்
கீழைநாட்டுவியல் நூலகம், மகாராஜாவின் கல்லூரி மற்றும் துணை ஆணையர் அலுவலகம், மாவட்ட நீதிமன்ற வளாகம், அர்சு உறைவிடப் பள்ளி, கட்டிடக்கலை கல்லூரி மற்றும் யுவராஜாவின் கல்லூரி போன்ற பல வரலாற்று கட்டிடங்கள் இந்த இரட்டைச் சாலையில் அமைந்துள்ளன. *கிராபோர்டு ஹால்* என்று அழைக்கப்படும் மைசூர் பல்கலைக்கழகத்தின் பிரதான அலுவலகமும் இங்கே அமைந்துள்ளது. 

## சாலையின் நீளம்
இந்தச் சாலை பல்லா வட்டத்திற்கு அருகிலுள்ள  ஒரு பாலத்தின் சந்திப்பில் இருந்து வடக்குப் பக்கத்தில் அன்சூர் சாலையில் முடிவடைகிறது.  பிரபல பாரம்பரிய நிபுணர் பேராசிரியர் என்.எஸ்.ரங்கராஜுவின் கூற்றுப்படி, நகர சபையால் அதன் பாரம்பரிய மதிப்புக்காக அடையாளம் காணப்பட்ட 15 சாலைகளில் இதுவும் ஒன்றாகும்.  

## பட தொகுப்பு

படிமம்:Court Park, Mysore.jpg| நீதிமன்ற இரட்டைப்பூங்கா 
படிமம்:Chamarajapuram Railway Station, Mysore.jpg|சாமராசபுரம் இரயில் நிலையம் 
படிமம்:Maharajas College area.jpg|தரைவிரிப்பு விற்பனையாளர்கள் 
படிமம்:Maharajas College2.jpg|மகாராஜாவின் கல்லூரி 
படிமம்:Sambrama Restaurant2.jpg|நேத்ரதாமா சந்தி 
படிமம்:Underbridge Junction.jpg|தரைவழிப் பாலம் சந்தி 
படிமம்:Yuvarajas College.jpg|யுவராஜாவின் கல்லூரி 


## மேலும் காண்க
* மகாராஜாவின் கல்லூரி 
* ''கிராபோர்டு ஹால்''

## குறிப்புகள்

பகுப்பு:மைசூர் மாவட்டம்